3.  ลักษณะการประกอบธุรกิจ

    1.  การประกอบธุรกิจในภาพรวม

  บริษัท สมิติเวช จำกัด (มหาชน)
  ประกอบธุรกิจให้บริการด้านการรักษาพยาบาลซึ่งเป็นโรงพยาบาลเอกชน
  ให้บริการแก่ผู้ป่วยนอกและผู้ป่วยในตลอด 24 ชั่วโมง ในระดับตติยภูมิ (Tertiary Care)
  ภายใต้ชื่อ โรงพยาบาลสมิติเวช ประกอบด้วย โรงพยาบาลสมิติเวช สุขุมวิท ขนาด 275 เตียง
  และโรงพยาบาลสมิติเวช ศรีนครินทร์ ขนาด 400 เตียง
  มีคณะแพทย์ผู้เชี่ยวชาญครบทุกสาขาพร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
  นอกจากนี้ ให้บริการรักษาพยาบาลแบบไม่รับผู้ป่วย
  ไว้ค้างคืน หรือ Out Patient Clinic อีก 3 แห่ง ได้แก่ สมิติเวชสุวรรณภูมิ คลินิกเวชกรรม
  สมิติเวช
  รัตนาธิเบศร์ คลินิกเวชกรรม และสมิติเวชแจ้งวัฒนะ คลินิกเวชกรรม

2.  การเปลี่ยนแปลงและการพัฒนาที่สำคัญ

(1) ประวัติโดยสรุป

  บริษัท สมิติเวช จำกัด (มหาชน)
  ก่อตั้งโดยกลุ่มนักธุรกิจและกลุ่มแพทย์ผู้เชี่ยวชาญจากโรงเรียนแพทย์
  ด้วยปณิธานความมุ่งมั่นตั้งใจที่จะสร้างโรงพยาบาลศูนย์กลางแห่งความเชี่ยวชาญในใจกลางกรุงแห่งแรก
  พร้อมด้วยภาพลักษณ์ของการบริการที่เปี่ยมด้วยรอยยิ้ม บนพื้นฐานการดูแลสุขภาพด้วยความใส่ใจ
  จึงได้จดทะเบียนเป็นบริษัทจำกัด ในนามของ “บริษัท สุขุมวิทเวชกิจ จำกัด” เมื่อวันที่ 28
  ธันวาคม 2519 มีทุนจดทะเบียน 20 ล้านบาท และมีสำนักงานใหญ่ตั้งอยู่ที่ 133 สุขุมวิท 49
  (ซอยกลาง) แขวงคลองตันเหนือ เขตวัฒนา กรุงเทพฯ 10110 โดยได้รับความกรุณาจาก
  ม.ร.ว.
  คึกฤทธิ์ ปราโมช อดีตนายกรัฐมนตรี ตั้งชื่อโรงพยาบาลให้ว่า “โรงพยาบาลสมิติเวช”
  อันมีความหมายว่า “ที่รวมแห่งแพทย์” โดยมีตราสัญลักษณ์ของโรงพยาบาลประกอบด้วย
  เครื่องหมายกากบาทสีทอง ซึ่งหมายถึง ความเชี่ยวชาญทางการแพทย์
  และลูกศรสีเขียวที่ชี้พุ่งเข้าที่มุมกากบาททั้ง 4 ทิศ หมายถึงการเข้ามาทุกทิศทุกทาง
  นอกจากนี้สัญลักษณ์ทางการแพทย์ และสีทองคือ ความเป็นเลิศ
  จึงสะท้อนภาพลักษณ์ของโรงพยาบาลสมิติเวชในความหมายของศูนย์รวมแห่งความเป็นเลิศทางการแพทย์

  บริษัทฯ ได้ก่อสร้าง “โรงพยาบาลสมิติเวช” และเปิดให้บริการเมื่อวันที่ 4 มิถุนายน 2522
  ซึ่งได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากมาโดยตลอด
  บริษัทฯ
  ขยายกิจการอย่างต่อเนื่องและได้ก่อสร้างอาคารใหม่และจัดหาเครื่องมือและอุปกรณ์การแพทย์เพิ่มเติมมาเป็นลำดับ

  ต่อมาบริษัทฯ ได้นำหลักทรัพย์ของบริษัทฯ “SVH”
  เข้าจดทะเบียนในตลาดหลักทรัพย์แห่งประเทศไทยเมื่อปี 2532 และเมื่อ 11 พฤษภาคม 2535
  ได้เปลี่ยนชื่อเป็น บริษัท สมิติเวช จำกัด จากนั้นได้แปรสภาพเป็นบริษัทมหาชน เมื่อ 25 มกราคม
  2536

  ในปี 2536 บริษัทฯ ได้ดำเนินการก่อสร้างโรงพยาบาลแห่งที่สองชื่อว่า “โรงพยาบาล สมิติเวช
  ศรีนครินทร์” ตั้งอยู่ที่ 488 ถนนศรีนครินทร์ แขวงสวนหลวง เขตสวนหลวง กรุงเทพมหานคร
  และเปิดให้บริการอย่างเป็นทางการ เมื่อวันที่ 1 พฤศจิกายน 2540
  โรงพยาบาลสมิติเวชแห่งแรก จึงได้เปลี่ยนชื่อเป็นโรงพยาบาลสมิติเวช สุขุมวิท นับแต่นั้นมา

(2) การเปลี่ยนแปลงด้านโครงสร้างเงินทุนและการบริหารงาน

  บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543 และได้พัฒนาการดำเนินงาน
  โดยมุ่งเน้นการเพิ่มประสิทธิภาพธุรกิจหลักของบริษัทฯ (Core Business)
  ให้คงความเป็นเอกลักษณ์ เสริมสร้างจุดเด่น และพัฒนาการบริการใหม่ๆ (New Products)
  อย่างต่อเนื่อง รวมทั้งการปรับปรุงระบบการบริหารจัดการและระบบงานสนับสนุน (Back
  Office) ต่างๆ
  ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ

  ต่อมาบริษัทฯ ได้ปรับหรือ Re-Focus แผนการดำเนินงานของโรงพยาบาลสมิติเวช
  ศรีนครินทร์ใหม่ โดยมีเป้าหมายจะขยายการบริการให้ผู้ป่วยเด็กอย่างครบวงจรในระดับตติยภูมิ
  (Tertiary Care) และเพื่อเป็นศูนย์ส่งเสริมสุขภาพและพัฒนาเด็กแรกเกิดจนถึงเติบใหญ่
  ภายใต้หลักการว่า “โรงพยาบาลของเด็กๆ และครอบครัว”

  บริษัทฯ ดำเนินการเพิ่มทุนมาเป็นลำดับเพื่อนำมาขยายกิจการของบริษัทฯ
  โดยครั้งล่าสุดที่ประชุมวิสามัญผู้ถือหุ้น ครั้งที่ 1 ประจำปี 2544 เมื่อวันที่ 27 พฤศจิกายน 2544
  ได้มีมติให้บริษัทฯ เพิ่มทุนจากเดิม 600 ล้านบาท โดยออกหุ้นสามัญเพิ่มทุน 40 ล้านหุ้น
  มูลค่าที่ตราไว้หุ้นละ 10 บาท รวม 400 ล้านบาท โดยจำหน่ายในราคาหุ้นละ 8 บาท
  ทำให้บริษัทฯ มีทุนจดทะเบียนทั้งสิ้น 1,000
  ล้านบาท ซึ่งบริษัทฯ ได้จดทะเบียนเพิ่มทุนชำระแล้วเมื่อวันที่ 3 มกราคม 2545

  และในการประชุมผู้ถือหุ้นครั้งเดียวกันนี้ ที่ประชุมได้มีมติอนุมัติให้บริษัทฯ
  สามารถออกหุ้นกู้ประเภทมีหลักประกัน และ/หรือไม่มีหลักประกัน ภายในวงเงิน 2,000 ล้านบาท
  หรือในสกุลเงินอื่นในจำนวนที่เทียบเท่า มีอายุไม่เกิน 10 ปี นับจากวันที่ออกหุ้นกู้
  โดยเสนอขายภายในประเทศ และ/หรือต่างประเทศ ให้แก่ประชาชนทั่วไป และ/หรือ
  ผู้ลงทุนประเภทสถาบัน และ/หรือ ผู้ลงทุนโดยเฉพาะเจาะจง
  ทั้งนี้ได้มอบหมายให้คณะกรรมการบริษัทฯ หรือบุคคลที่ได้รับมอบหมายจากคณะกรรมการบริษัทฯ
  มีอำนาจกำหนดเงื่อนไขและรายละเอียดอื่นๆ
  อันจำเป็นและสมควรที่เกี่ยวข้องกับการออกและเสนอขายหุ้นกู้
  รวมทั้งสามารถออกและเสนอขายหุ้นกู้ทั้งหมดในคราวเดียว หรือหลายคราวก็ได้
  ซึ่งคณะกรรมการบริษัทฯ ได้รับนโยบายดังกล่าวไปพิจารณาดำเนินการในโอกาสที่เหมาะสมต่อไป

  ในเดือนมิถุนายน 2547 บริษัท กรุงเทพดุสิตเวชการ จำกัด (มหาชน) ซึ่งเป็นผู้ถือหุ้นรายใหญ่
  ประกอบธุรกิจ โรงพยาบาลเอกชนเช่นกัน ภายใต้ชื่อว่า “โรงพยาบาลกรุงเทพ”
  ได้เสนอแผนการปรับโครงสร้างการถือหุ้นและการจัดการต่อบริษัทฯ
  โดยมีวัตถุประสงค์เพื่อเพิ่มศักยภาพในการแข่งขันและสร้างความแข็งแกร่งในการให้บริการทางการแพทย์ของกลุ่ม
  ซึ่งสามารถลดต้นทุนทางการเงินและต้นทุนการดำเนินงานที่ซ้ำซ้อนกัน
  สนับสนุนการใช้ทรัพยากรร่วมกันอย่างมีประสิทธิภาพ
  ตลอดจนสนับสนุนให้เกิดการจัดระบบบริหารงานและการจัดการของกลุ่มอย่างมีประสิทธิภาพ
  ส่งผลให้เกิดการประหยัดต่อขนาด (Economy of Scale)
  รวมทั้งเสริมสร้างให้มีศักยภาพทางการเงินที่แข็งแกร่ง และการเอื้อประโยชน์ร่วมกันในหลายๆ
  ด้าน (Synergy)
  เพื่อเตรียมพร้อมและรองรับนโยบายการออกนอกระบบราชการของโรงพยาบาลรัฐ
  และการลงทุนของนักลงทุนต่างชาติในธุรกิจรักษาพยาบาล (Healthcare Sector)
  รวมทั้งเป็นการสอดรับกับนโยบายของรัฐบาลในการผลักดันประเทศไทยให้เป็น
  “ศูนย์กลางการดูแลสุขภาพของเอเชีย” (Medical Hub of Asia)

  นโยบายของแผนการปรับโครงสร้างการถือหุ้นและการจัดการดังกล่าว
  ซึ่งภายหลังการควบรวมกิจการแล้ว ยังคงให้บริษัทฯ ดำเนินกิจการภายใต้นิติบุคคลเดิม
  และโรงพยาบาลแต่ละแห่งยังใช้ชื่อเดิมในการประกอบกิจการ
  โดยไม่เปลี่ยนแปลงโครงสร้างการบริหารงานรวมทั้งคณะกรรมการและผู้บริหาร
  ไม่มีการโอนย้ายทรัพย์สิน และไม่เปลี่ยนแปลงลักษณะการปฏิบัติงานประจำ
  โดยมุ่งเน้นนโยบายในการบริหารงานให้เป็นไปในทิศทางเดียวกัน ทั้งนี้
  เว้นแต่การเปลี่ยนแปลงเพื่อประโยชน์ของบริษัทฯ และบริษัท กรุงเทพดุสิตเวชการ จำกัด
  (มหาชน) รวมทั้งกิจการในเครือโดยรวม
  เพื่อให้เหมาะสมกับภาวะเศรษฐกิจที่เปลี่ยนแปลงไปอย่างมีนัยสำคัญในอนาคต

  ตามแผนงานดังกล่าว บริษัท กรุงเทพดุสิตเวชการ จำกัด (มหาชน)
  ได้ทำคำเสนอซื้อหลักทรัพย์ทั้งหมด (Tender Offer) จากผู้ถือหุ้นของบริษัทฯ
  ในการนี้ส่งผลให้บริษัท กรุงเทพดุสิตเวชการ จำกัด (มหาชน) ถือหุ้นในบริษัทฯ เท่ากับร้อยละ
  92.91 ของทุนจดทะเบียน

(3) การพัฒนาด้านคุณภาพโรงพยาบาล

  บนเส้นทางแห่งการดูแลสุขภาพ โรงพยาบาลสมิติเวช ได้ยึดมั่นแนวทางการดูแลผู้ป่วยด้วยคุณภาพ
  และความใส่ใจอย่างต่อเนื่องตลอดมา ในปี 2542 โรงพยาบาลสมิติเวช สุขุมวิท
  ได้ผ่านการรับรองเป็น “โรงพยาบาลสายสัมพันธ์แม่-ลูก” จากองค์การอนามัยโลก (WHO)
  และองค์การยูนิเซฟ (Unicef) และกระทรวงสาธารณสุข ต่อมาในเดือนพฤษภาคม 2544
  บริษัทฯ พร้อมด้วยโรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
  ได้รับการรับรองมาตรฐานระบบ ISO 9002 จากบริษัท Bureau Veritus (Thailand)
  จากนั้นในเดือนธันวาคม 2546 ได้รับการรับรองกระบวนการคุณภาพโรงพยาบาล
  จากสถาบันพัฒนาและรับรองคุณภาพโรงพยาบาล (The Institute of Hospital Quality
  Improvement & Association (HA – Thailand)) และในเดือนสิงหาคม 2547
  โรงพยาบาลสมิติเวช สุขุมวิท ได้รับรางวัล Prime Minister’s Export Award
  ประเภทบริการดีเด่นประจำปี 2547 (Most Recognized Service 2004)
  และได้รับการคัดเลือกให้เป็น The Best International Hospital จากนิตยสาร
  Apartment Living จากนักธุรกิจชาวต่างชาติที่มาพำนักอาศัยและดำเนินธุรกิจในประเทศไทย

  ในปี 2550 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
  ได้รับการรับรองกระบวนการคุณภาพตามมาตรฐานคุณภาพระดับสากลจาก
  สถาบันรับรองคุณภาพโรงพยาบาลแห่งประเทศสหรัฐอเมริกา ชื่อว่า Joint Commission
  International (JCI)
  ซึ่งองค์กรดังกล่าวทำหน้าที่พัฒนากระบวนการคุณภาพและปลอดภัยในการให้บริการด้านสุขภาพและการแพทย์ระดับโลกมานานมากกว่า
  75 ปี และภายในปีเดียวกันนี้
  โรงพยาบาลสมิติเวชทั้งสองแห่งได้ผ่านการต่ออายุการรับรองกระบวนการคุณภาพมาตรฐานคุณภาพโรงพยาบาลจากสถาบันพัฒนาและรับรองคุณภาพโรงพยาบาล
  อีกด้วย

  ต่อมาในปี 2551 โรงพยาบาลสมิติเวช ศรีราชา ซึ่งเป็นบริษัทย่อยของบริษัทฯ
  ได้ผ่านการรับรองมาตรฐานกระบวนการคุณภาพโรงพยาบาลจากองค์กร JCI เช่นเดียวกัน
  โรงพยาบาลสมิติเวช
  จึงเป็นแห่งแรกในประเทศที่มีโรงพยาบาลทุกแห่งในกลุ่มผ่านการรับรองมาตรฐานสากล
  เพื่อผู้ใช้บริการชาวไทยได้รับการดูแลด้วยมาตรฐานสากล
  ที่คำนึงถึงคุณภาพและความปลอดภัยของผู้ใช้บริการเป็นสำคัญ
  โดยดูแลผู้ป่วยแบบองค์รวมตั้งแต่แรกรับเข้ารักษาดูแลจวบจนกลับบ้าน

  ภายในปี 2551 นั้น โรงพยาบาลสมิติเวช สุขุมวิท
  ได้ผ่านการรับรองมาตรฐานการดูแลผู้ป่วยเฉพาะทางอีก 2 โรค หรือเรียกว่า Clinical Care
  Program Certification (CCPC) ได้แก่ โรคมะเร็งปอด
  และโรคกล้ามเนื้อหัวใจขาดเลือดเฉียบพลัน นอกจากที่กล่าว โรงพยาบาลสมิติเวช สุขุมวิท
  ได้พัฒนาองค์ความรู้ในการดูแลมารดาและเด็กอย่างต่อเนื่อง
  และผ่านการรับรองมาตรฐานสายใยรักแห่งครอบครัวระดับทอง โดยกรมอนามัย
  กระทรวงสาธารณสุข ซึ่งเป็นโรงพยาบาลเอกชนแห่งแรกที่ได้รับการรับรองมาตรฐานดังกล่าว
  และได้รับพระราชทานโล่ห์รางวัล จากพระเจ้าวรวงศ์เธอ พระองค์เจ้าศรีรัศมิ์
  พระวรชายาในสมเด็จพระบรมโอรสธิราชฯ สยามมงกุฎราชกุมาร เมื่อวันที่ 6 ธันวาคม 2551

  ปี 2552 โรงพยาบาลสมิติเวช สุขุมวิท ได้รับการรับรองมาตรฐานการดูแล
  และรักษาโรคเฉพาะทางเพิ่มอีก 1 สาขาในโรคเข่าเสื่อม จากองค์การ Joint Commission
  International หรือ JCI ส่วนโรงพยาบาลสมิติเวช ศรีนครินทร์
  ได้รับการรับรองมาตรฐานการดูและและรักษาโรคเฉพาะทาง 2 สาขา ได้แก่ โรคปวดหลัง
  และโรคหลอดเลือดสมองอุดตัน

  ในปี 2553 โรงพยาบาลสมิติเวช ทั้ง 2 แห่ง ได้แก่ โรงพยาบาลสมิติเวช สุขุมวิท
  และโรงพยาบาลสมิติเวช ศรีนครินทร์ ผ่านการเยี่ยมสำรวจ
  และรับรองมาตรฐานคุณภาพโรงพยาบาลระดับสากลโดย JCI
  เป็นครั้งที่สองสำหรับโรงพยาบาลสมิติเวช ศรีนครินทร์
  ได้ผ่านการเยี่ยมสำรวจและรับรองมาตรฐานกระบวนการคุณภาพโรงพยาบาลโดยสถาบันรับรองสถานพยาบาล
  (องค์การมหาชน) เป็นครั้งที่ 2 อีกด้วย

(4) นวัตกรรมทางการแพทย์และการบริการ

  บริษัทฯ ได้พัฒนานวัตกรรมทางการแพทย์อย่างต่อเนื่อง เพื่อก้าวไปสู่การเป็น Digital
  Hospital อย่างเต็มรูปแบบโดยติดตั้งระบบ PACS (Picture Archiving and
  Communication System)
  เป็นระบบจัดเก็บภาพทางการแพทย์หรือฟิล์มเอ็กซเรย์ในรูปของข้อมูลดิจิตอล
  ซึ่งแพทย์สามารถเรียก
  ดูภาพเอ็กซเรย์ของผู้ป่วยได้ทันทีและตลอดเวลา
  ลดปัญหาความล่าช้าในการค้นหาฟิล์มและการรายงานผล
  ส่งผลให้ผู้ป่วยได้รับบริการที่ถูกต้องและรวดเร็ว
  รวมทั้งการส่งต่อผู้ป่วยไปรักษาที่โรงพยาบาลแห่งอื่นที่มีการติดตั้งใช้งานระบบ PACS
  ทั้งในประเทศและต่างประเทศ

  นอกจากที่กล่าวแล้ว บริษัทฯได้พัฒนาระบบสนับสนุนการดูแลผู้ป่วยเพื่อเพิ่มศักยภาพการบริการ
  นอกจากนี้ ได้นำระบบ Infotainment มาติดตั้งที่โรงพยาบาลสมิติเวช ทั้ง 3 แห่ง รวม 300
  กว่าจุด ระบบ Infotainment ที่กล่าว
  คือการบริการใหม่อันที่เกิดจากการนำเทคโนโลยีสารสนเทศมาพัฒนาเพื่อให้ผู้ป่วยเข้าถึงข้อมูลทางการแพทย์และเพลิดเพลินกับความบันเทิงในหลากหลายมิติผ่านจอแอลซีดี
  (LCD) และเชื่อมต่ออินเทอร์เน็ตแบบไร้สายพร้อมด้วยรีโมทคอนโทรล
  โดยผู้รับบริการสามารถเรียกข้อมูล ได้แก่ ข้อมูลทางการแพทย์ผลการรักษาพยาบาลต่างๆ
  ข้อมูลข่าวสาร ข้อมูลทางวิชาการ ข้อมูลการบริการของโรงพยาบาล และข้อมูลด้านการบันเทิง
  ภาพยนตร์ เล่นเกมส์ คาราโอเกะ รับ-ส่งอีเมลล์ หรือค้นหาข้อมูลทางอินเตอร์เน็ต เป็นต้น
  ทั้งนี้เพื่อเอื้ออำนวยให้ผู้ใช้บริการสามารถทำกิจกรรมต่างๆ ในชีวิตประจำวัน ตามปกติ
  ส่งเสริมให้ผู้ป่วยฟื้นฟูร่างกายและจิตใจได้อย่างรวดเร็ว การพัฒนาระบบ Infotainment
  ของโรงพยาบาลสมิติเวชดังกล่าว
  นับเป็นแห่งแรกของประเทศไทยและอาจกล่าวได้ว่าเป็นแห่งแรกในภูมิภาคเอเชียตะวันออกเฉียงใต้
  ที่นำระบบดังกล่าวมาให้บริการผู้ป่วย

  ปี 2551 เป็นที่น่าภาคภูมิใจว่าโรงพยาบาลสมิติเวช
  เป็นโรงพยาบาลเอกชนแห่งแรกในประเทศที่ได้พัฒนานวัตกรรมบริการแพทย์ทางไกล
  (Telemedicine) มาให้บริการ มีชื่อว่า “ไอแคร์” (I-Care) โดยโรงพยาบาลฯ
  ได้ร่วมมือกับ บริษัท บู๊ทส์ รีเทล (ประเทศไทย) จำกัด
  ให้บริการพบแพทย์ทางไกลจากแพทย์ผู้เชี่ยวชาญ ซึ่งปฏิบัติหน้าที่อยู่ที่โรงพยาบาลสมิติเวช สุขุมวิท
  ผ่านเครือข่ายระบบไอทีอัจฉริยะ ณ ห้องตรวจที่ร้านบู๊ทส์
  เอื้ออำนวยให้ผู้ป่วยด้วยโรคพื้นฐานไม่จำเป็นต้องมาที่โรงพยาบาล แต่มีอาการจำเพาะ
  ซึ่งเภสัชกรไม่อาจให้คำแนะนำได้
  ผู้ป่วยสามารถใช้บริการดังกล่าวรับคำแนะนำจากแพทย์ได้อย่างรวดเร็วและสะดวกขณะอยู่ที่ร้านโดยไม่ต้องเสียเวลาเดินทางไปที่โรงพยาบาล
  แต่ยังคงได้รับบริการโดยมีคุณภาพในมาตรฐานเดียวกัน
  ซึ่งสอดคล้องกับวิถีชีวิตของคนรุ่นใหม่ในยุคไอทีอย่างแท้จริง
  และเป็นไปตามวิสัยทัศน์ของโรงพยาบาลที่จะเป็น “Connected Hospital”
  ซึ่งไร้ขีดกั้นระหว่างโลกไอที โลกการแพทย์ และโลกชีวิตประจำวันของผู้บริโภค

  ในปี 2552 โรงพยาบาลสมิติเวช ได้พัฒนาระบบไอทีอย่างต่อเนื่อง
  สามารถเชื่อมโยงระบบงานและข้อมูลในโรงพยาบาลพร้อมด้วยสาขาและหน่วยงานต่างๆ
  ของบริษัทฯ ได้อย่างไร้พรมแดนและมีประสิทธิภาพ โดยได้แนะนำการบริการใหม่ที่เรียกว่า
  “Home Care” แก่ผู้ใช้บริการซึ่งเป็นคุณแม่มือใหม่
  สามารถติดต่อกับแพทย์และพยาบาลผู้เชี่ยวชาญด้านการเลี้ยงดูแลทารกแรกเกิด
  และการเลี้ยงลูกด้วยนมมารดา
  เมื่อต้องการความช่วยเหลือหรือคำแนะนำเกี่ยวกับการเลี้ยงดูทารกในขณะที่ผู้ใช้บริการอยู่ที่บ้านหรือสถานที่ใดได้ทันทีแบบ
  Real time โดยสื่อสารส่งสัญญาณภาพและเสียง ผ่านระบบ Internet
  เพื่อหารือบุคลากรทางการแพทย์ซึ่งอยู่ที่โรงพยาบาลได้อย่างมีประสิทธิภาพ
  ซึ่งเป็นไปตามหลักการของ “Hospital Without Wall” ที่ไม่ใช้เพียงแค่ให้การรักษาพยาบาล
  แตะจะมอบการดูแลห่วงใยตลอดไป

  ปี 2553 ที่ผ่านมา กลุ่มโรงพยาบาลสมิติเวช
  ได้มุ่งเน้นการพัฒนาระบบเทคโนโลยีสารสนเทศต่อเนื่องหลังจากที่ได้วางรากฐานไว้เป็นอย่างดีในปีก่อนหน้าตามนโยบายที่จะพัฒนาให้สมิติเวชกลายเป็น
  Hospital Without Wall
  ซึ่งจะช่วยให้สมิติเวชสามารถใช้ประโยชน์จากระบบเทคโนโลยีสานสนเทศทั้งในการเพิ่มประสิทธิภาพการบริหาร
  การใช้ทรัพยากรทุกประเภทได้อย่างเต็มศักยภาพ ทั้งด้านการปฏิบัติการ
  และการให้บริการในด้านต่างๆ
  ตลอดจนช่วยเพิ่มความพึงพอใจให้แก่ลูกค้าและผู้ป่วยให้ได้รับบริการที่มีคุณภาพและความสะดวกมากขึ้น
  โดยได้แนะนำบริการใหม่ อาทิ บริการ Samitivej Go Mobile
  ซึ่งเพิ่มความสะดวกให้ลูกค้าสามารถรับข้อมูลข่าวสาร
  และติดต่อโรงพยาบาลผ่านโปรแกรมพิเศษบน iPhone ได้ การเริ่มให้บริการ My Health
  Profile
  ซึ่งเป็นบริการที่อำนวยความสะดวกให้ผู้ป่วยสามารถใช้คอมพิวเตอร์เชื่อมต่อเข้ามาดูข้อมูลเกี่ยวกับสุขภาพของตน
  เช่น ผลการตรวจเลือด ผลเอ็กซเรย์ ฯลฯ ได้ไม่ว่าจะอยู่ที่ใดก็ตาม
  อันเป็นการพัฒนาบริการที่สอดคล้องกับวิถีชีวิตของผู้บริโภคในปัจจุบัน
  โดยอาศัยสาธารณูปโภคด้านเทคโนโลยีสารสนเทศ
  ซึ่งเป็นอีกปัจจัยหนึ่งในการเสริมความสามารถในการแข่งขัน

  พร้อมกันนี้ก็ได้ขยายบริการทางการแพทย์เฉพาะทาง
  เพื่อให้สามารถสนองความต้องการของผู้บริโภคในยุคปัจจุบันได้ดียิ่งขึ้น เช่น
  ศูนย์สมองและระบบประสาท การเปิดศูนย์กระดูกและข้อ ศูนย์เวชศาสตร์ฟื้นฟู ศูนย์ Life
  Center ซึ่งเป็นการให้บริการการดูแลสุขภาพแบบองค์รวม ฯลฯ
  รวมทั้งการให้บริการลูกค้าเฉพาะกลุ่ม เช่น บริการ Lady First
  โดยการจัดคณะพยาบาลและแพทย์ผู้เชี่ยวชาญเฉพาะทางสำหรับการดูแลสุขภาพสำหรับผู้หญิงโดยเฉพาะ
  เป็นต้น

2.  โครงสร้างรายได้

โครงสร้างรายได้ของบริษัทฯ 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2553 2552 และ 2551

  หน่วย : ล้านบาท

+-------------------------------+-------+----+------+----+------+----+
| ผลิตภัณฑ์ / บริการ                | 2553  |    | 2552 |    | 2551 |    |
+-------------------------------+-------+----+------+----+------+----+
|                               | รายได้ | %  | ร    | %  | ร    | %  |
|                               |       |    | ายได้ |    | ายได้ |    |
+-------------------------------+-------+----+------+----+------+----+
| ค่าบริการคนไข้                   | 4,8   | 97 | 4,51 | 98 | 4,54 | 98 |
|                               | 62.89 | .9 | 1.45 | .1 | 7.00 | .3 |
| ส่วนได้เส                       |       |    |      |    |      |    |
| ียในผลกำไรของบริษัทร่วมและบริษัทย่อย | -     | -  | -    | -  | -    | -  |
|                               |       |    |      |    |      |    |
| เงินปันผลรับ                     | 28.51 | 0  | 1    | 0  | 9.90 | 0  |
|                               |       | .6 | 7.90 | .4 |      | .2 |
| รายได้อื่น                       | 73.64 |    |      |    | 6    |    |
|                               |       | 1  | 6    | 1  | 9.92 | 1  |
|                               |       | .5 | 8.68 | .5 |      | .5 |
+-------------------------------+-------+----+------+----+------+----+